A BIZOTTSÁG 116/2007/EK RENDELETE
(2007. február 7.)
a szárított takarmány piacának közös szervezéséről szóló 1786/2003/EK tanácsi rendelet alkalmazási szabályainak megállapításáról szóló 382/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szárított takarmány piacának közös szervezéséről szóló, 2003. szeptember 29-i 1786/2003/EK tanácsi rendeletre (1) és különösen annak 20. cikkére,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (2) és különösen annak 71. cikke (2) bekezdésének második albekezdésére,
mivel:
(1)
A Bizottság által a 382/2005/EK rendelet (3) alkalmazása során szerzett tapasztalat azt mutatta, hogy pontosabban kell megfogalmazni a fenti rendelet 34a. cikkét az abban megszabott támogatási jogosultsági feltételeket illetően, valamint rögzíteni kell a fent említett támogatások kifizetési határidejét.
(2)
A 382/2005/EK rendeletet ennek megfelelően módosítani kell.
(3)
Az e rendeletben előírt rendelkezések összhangban vannak a gabonapiaci és a közvetlen kifizetésekkel foglalkozó közös irányítóbizottság véleményével,
ELFOGADTA EZT A RENDELETET:
1. cikk
A 382/2005/EK rendelet 34a. cikke a következőképpen módosul:
1.
Az (1) bekezdés helyébe a következő szöveg lép:
„(1) E rendelet 18. cikkének (3) bekezdésétől eltérve a 2005/2006-os gazdasági évben előállított szárított takarmány, amely legkésőbb 2006. március 31-ig nem hagyta el a feldolgozóüzemet vagy az e rendelet 3. cikkének a) pontjában hivatkozott valamelyik raktárt, a 2005/2006-os gazdasági év címén részesülhet az 1786/2003/EK rendelet 4. cikkében előírt támogatásban, valamint adott esetben az 1782/2003/EK rendelet 71. cikke (2) bekezdésének második albekezdésében előírt támogatásban, azzal a feltétellel, hogy:
a)
megfelel az e rendelet 3. cikke feltételeinek;
b)
az e rendelet 10. és 11. cikkében előírt feltételek szerint az illetékes hatóság felügyelete alatt léptetik ki a feldolgozóüzemből a 2006/2007-es gazdasági év során;
c)
az érintett tagállam számára a 2005/2006-os gazdasági évre odaítélt garantált nemzeti mennyiségek keretében figyelembe veszik;
d)
azokat a 2005/2006-os gazdasági év során bejelentették és igazolták.”
2.
A következő (3) bekezdéssel egészül ki:
„(3) A 20. cikk (2) bekezdésében előírt, a támogatás jogalapjának ellenőrzésére szolgáló kilencvennapos időszak sérelme nélkül a támogatások, amelyekre a kedvezményezettek jogosultak, az alábbi feltételek mellett kerülnek kifizetésre:
a)
az 1786/2003/EK rendelet 4. cikkében előírt támogatást a kifizető szerv fizetésről szóló határozatát követően harminc munkanapos határidőn belül fizetik ki a feldolgozóüzemek számára;
b)
az 1782/2003/EK rendelet 71. cikke (2) bekezdésének második albekezdésében említett támogatást az e rendelet 35. cikke (3) bekezdésének második albekezdésében megszabott határidőn belül fizetik ki.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. február 7-én.